# Dječje kazalište Dubrava

### Izvor: Wikipedija

Dječje kazalište Dubrava utemeljeno je 1955. godine pod nazivom Dječje kazalište Donji grad, na adresi Savska cesta 19.

Osnivač i prvi umjetnički voditelj bio je gospodin Mladen Širola čiji je tekst "Dugonja, Trbonja i Vidonja" premijerno izveden 12. prosinca 1955. godine, u režiji samog autora, kao prva predstava ovog kazališta.

Nekoliko godina kasnije, kazalište mijenja ime u DK Centar, a 1962. godine seli u prostorije u Vodnikovoj ulici.

Od 1976. naše kazalište djeluje u sklopu Narodnog sveučilišta Dubrava jedine kulturne ustanove u ovom dijelu grada koji broji 150 000 stanovnika, od čega 20 000 djece i mladeži. Djelovanju ovog kazališta svoj su prinos dala mnoga velika imena hrvatskog kazališta za djecu: Mladen Širola, Borislav Mrkšić, Rudolf Zubčić, Boris Kovačević, Franka Perković i mnogi drugi. U našoj dvorani, koja ima 200 mjesta, izvodimo oko 200 predstava godišnje, uglavnom za škole i vrtiće Zagreba i okolice, a svake nedjelje od 18.00 sati dajemo predstave za građanstvo.

U sklopu DKD-a djeluje i Dramski studio od dvjestotinjak članova podijeljenih u 16 skupina. Upisi u Dramski studio DKD-a održavaju se svake godine tijekom rujna.

## [uredi] Opći podaci

- Voditelj DKD-a: Leo Vukelić;
- Poslovni tajnik DKD-a: Vlatko Panić:
- Voditeljica Dramskog studija: Iva Lehunšek Panić;
- Prodaja i propaganda: Marina Vojvoda

## [uredi] Predstave na repertoaru:

- Engelbert Humperdinck: Ivica i Marica (opera-bajka), redateljica: Franka Perković;
- Ivica Ivanac: Maturanti, redatelj: Boris Kovačević;
- Ulrich Hub: Pingvini ne znaju ispeći kolač sa sirom, redatelj: Damir Mađarić;
- Mladen Širola: Dugonja, Trbonja i Vidonja, redateljica: Franka Perković;
- Mario Kovač: Igra, redatelj: Mario Kovač;
- Damir Miloš: Bijeli klaun, redatelj: Mario Kovač;
- August Šenoa: Postolar i vrag, redateljica: Dora Ruždjak Podolski;
- Dubravko Mihanović: Ma i Ta, redateljica: Franka Perković;
- Radica Jurkin: Športice i športići, redatelj: Stjepan Matanović;
- Ivan Kušan: Lažeš Melita, redateljica: Franka Perković;
- M. Gernetova, T. Gurevičova: Patkica Žutkica, redatelj: Rudolf Zubčić

## [uredi] Vanjske poveznice

- Službena web stranica

Dobavljeno iz "http://hr.wikipedia.org../../../d/j/e/Dje%C4%8Dje_kazali%C5%A1te_Dubrava_fab1.html"

Kategorije: Hrvatsko kazalište | Zagreb

##### Views

- Članak
- Razgovor
- Trenutna inačica

##### Traži